alexandrainst/scandi-wiki huggingface dataset:
Robert Addie

Robert Addie (født 10. februar 1960 i London, England, død 20. november 2003 i Gloucestershire i England) var en britisk skuespiller, kjent for rollen som sir Guy av Gisbourne i TV-serien Robin of Sherwood. Han debuterte som skuespiller i Horse in the House i 1978.

Han ble utdannet ved Marlborough College og Royal Academy of Dramatic Art (RADA). Addie var gift tre ganger. Han fikk tre barn, som het Alexander, Alastair og Caitlin. Han døde i en alder av 43 år, tre uker etter at han ble diagnostisert med lungekreft.

Referanser

Eksterne lenker 
 

Engelske skuespillere
Personer fra London
Kobbevågen naturreservat

Kobbevågen naturreservat er et naturreservat på Malangshalvøya i Tromsø kommune, Troms. Naturreservatet ligger ved Balsfjorden, og har status som ramsarområde, på grunn av sin betydning for trekkfugler.
 
Reservatet ble opprettet i 1995 for å bevare et stort fjæreområde med tilhørende sjøområder. 
 
Kjernen i området er fjæresonen med de tilstøtende grunne sjøområdene, myrene og strandområdene i Kobbevågen. Det er flere mindre bekker og elver som renner gjennom området, som også omfatter en liten, men velutviklet strandeng. Vågen er et viktig rasteområde for vadefugler, gressender og dykkender både under vår- og høsttrekket
 
Ramsarområdet Balsfjord våtmarkssystem ble opprettet i 2002, og omfatter to naturreservat langs Balsfjorden.

Eksterne lenker 
 
 

Ramsarområder i Norge
Verneområder i Tromsø
Verneområder opprettet i 1995
Naturreservater i Troms og Finnmark
Sørkjosleira naturreservat

Sørkjosleira naturreservat er et naturreservat i Balsfjord kommune, Troms. Naturreservatet ligger nordvendt ved Balsfjorden, øst for Grønvoll, og har status som ramsarområde, på grunn av sin betydning for trekkfugler.
 
Reservatet ble opprettet i 1995 for å bevare et stort fjæreområde med tilgrensende strandarealer. 
 
Området omfatter godt utviklede brakkvannsenger og saltenger, pøler, saltpanner og strandmyr. Det er fylkets viktigste trekklokalitet for våtmarksfugl, og her er observert og registrert 18 av landets 32 andearter, og totalt 25 av 56 arter våtmarksfugl. Området er beiteområde både sommer og vinter og et viktig myteområde sommerstid. Reservatet har internasjonal verdi i ornitologisk sammenheng, og regional verdi i botanisk sammenheng.

Ramsarområdet Balsfjord våtmarkssystem ble opprettet i 2002, og omfatter to naturreservat langs Balsfjorden.

Eksterne lenker 
 

Ramsarområder i Norge
Verneområder i Balsfjord
Verneområder opprettet i 1995
Naturreservater i Troms og Finnmark
Dent d’Hérens

Dent d’Hérens (4171 moh) er et fjell i Wallis-Alpene noen kilometer vest for Matterhorn på grensen mellom Sveits og Italia. Som mål for fjellklatrere står toppen i skyggen for den berømte naboen og blir sjelden besøkt.

Utgangspunktet for normalruta er Rifugio Aosta (2781 m) som kan nås fra Lago di Place Moulin (1950 moh.

Tidlige bestigninger 

Førstebestigningen skjedde 12. august 1863, av Florence Crauford Grove, William Edward Hall, Reginald Somerled Macdonald, Montagu Woodmass, Melchior Anderegg, Jean-Pierre Cachat og Peter Perren. Bare dager før hadde Edward Whymper, Jean Antoine Carrel og Luc Meynet prøvd å nå toppen, men Whymper insisterte på å snu da de traff på løs stein. Siden ergret Whymper seg over at de ikke hadde valgt Andereggs linje opp Grandes Murailles-breen og sørvestflanken.

Første vinterbestigning skjedde 16. januar 1910, av M. Piacenza, J. J. Carrell og G. B. Pellisier.

Den 1300 meter høye nordveggen ble første gang utforsket av George Finch, T. G. B. Forster og R. Peto 2. august 1923 via nordvegg-diagonalen (Finch-ruta). Den vanskeligere direkteruta (Welzenbach-ruta) ble første gang gått av Willo Welzenbach og Eugen Allwein) 10. august 1925, og regnes som den egentlige førstebestigningen av nordveggen.

Ruter 
Vestnordvestflanken (normalrute fra Sveits)
 Vanskelighetsgrad: 3
 Tid: 7 timer
 Utgangspunkt: Schönbielhütte (2694 moh)
 Tettsted: Zermatt (1609 moh)

Vestegga (normalrute fra Italia)
 Vanskelighetsgrad: 3
 Tid: 5½ timer
 Utgangspunkt: Rifugio Aosta (2781 moh)
 Tettsted: Rifugio Prarayer (2004 moh) eller parkeringsplassen ved Place Moulin.

Østveggen
 Vanskelighetsgrad: 4
 Tid: 7 timer
 Utgangspunkt: Bivacco Giorgio e Renzo Novella (3706 moh) eller Colle Tournanche (3479 moh)

Referanser

Litteratur 
 Michael Waeber: Gebietsführer Walliser Alpen, 11. Auflage. Bergverlag Rudolf Rother, München 1996. ISBN 978-3763324088
 Hermann Biner: Hochtouren im Wallis, 3. Auflage 2002. Schweizer Alpenklub. ISBN 3-85902-204-0

Eksterne lenker 
 
  Dent d’Hérens på 4000er.de
  Dent d'Hérens på SummitPost
  Normalruta fra Rifugio Aosta

Fjell i Aostadalen
Fjell i Wallis
Fjell over 4000 meter
Infinity Divine

Infinity Divine er debutalbumet til det norske progressiv metal-bandet Pagan's Mind. Albumet ble utgitt i 2000 av FaceFront, og på nytt i 2004 med ny vokal.

Sporliste 
2001
«Prelude to Paganism» 1:03	
«Caught in a Dream» 8:42
«Infinity Divine» 7:49
«Embracing Fear» (Øyvind Vang, Nils K. Rue) 6:03	
«Astral Projection» 6:44	
«Angels Serenity» 4:51
«Dawning of the Nemesis» 7:04
«King's Quest»	6:39
«Twilight Arise» 4:36
«Moonlight Pact» 7:07
«A New Beginning» 7:38

2004
«Prelude to Paganism» 1:02
«Caught in a Dream» 6:02
«Infinity Divine» 6:12
«Embracing Fear» (Øyvind Vang, Nils K. Rue) 5:56
«Astral Projection» 5:41
«Angels' Serenity» 4:20
«Dawning of the Nemesis» 5:09
«King's Quest» 5:39
«Twilight Arise» 4:35
«A New Beginning» 8:08
«Embracing Fear 2004» (Øyvind Vang, Nils K. Rue) 6:17
«At the Graves» (King Diamond coverlåt) 9:34

Personell 
Nils K. Rue – vokal
Jørn Viggo Lofstad – gitar
Thorstein Aaby – gitar
Steinar Krokmo – bass
Ronny Tegner – keyboard
Stian Kristoffersen – trommer
Bente Aanesen – vokal (gjestevokal på «Astral Projection»)

Eksterne lenker 
 

Norske debutalbum
Debutalbum fra 2000
Pagan's Mind-album
Buggane

Buggane var i mansk mytologi og folkeminne store troll, særegne for øya Man i Irskesjøen. De var etter sigende dekket med svart hår, med klor, hoggtenner og en stor, rød munn. Ettersom det var kjent at de gravde seg ned under jorda ble det sagt at de lignet på store moldvarper, skjønt de var intelligent og tidvis snakket til folk.

En buggane hadde alltid et særskilt hjem i gamle ruiner, skog og fosser for den kunne forbli uforstyrret. De var også magiske vesener, og det var kjent at de ikke kunne krysse vann eller stå på hellig grunn. De ble tidvis tilkalt av alver for straffe folk som hadde fornærmet dem.

Den mest kjente fortellingen med en buggane er den som skal ha revet taket av kirken St. Trinian’s på Man og en annen fortelling beskrev hvordan en kvinne bare med nød og neppe unnslapp fra en buggane som var sent av alvene for å straffe henne for å bake etter solnedgang.

Variasjoner 
Som med mange andre vesener fra middelalderen er det mer enn en beskrivelse av en buggane.

En annen variant av denne nissen var at den var en form for vannånd, en som bodde i fosser og elver på Man. De kunne også endre form, som regler i form av en hest eller ku, men kunne også ta form som et menneske. En buggane forkledd som et menneske kunne lett bli gjenkjent ved at de ofte hadde lange tenner, negler og hår. 

Navnet buggane har en likhet med de engelske boggart og bogeyman, skotske  og nordengelske bogle som representerer lignende overtroiske vesener.

Eksterne lenker 
 The Buggane of St. Trinian's, Manx Fairy Tales, 1911
 Bilder av Buggane, Google Images

Mansk folkeminne
Eventyrfigurer
Skikkelser fra folketroen
Stéphane Lambiel

Stéphane Lambiel (født 2. april 1985 i Martigny) er en sveitsisksk kunstløper som deltok i de olympiske vinterleker 2002 i Salt Lake City, 2006 i Torino og 2010 i Vancouver.

Lambiel vant en olympisk sølvmedalje i kunstløp under vinter-OL 2006 i Torino. Han kom på andreplass i konkurransen single for menn bak Jevgenij Pljusjtsjenko fra Russland.

Lambiel ble verdensmester i kunstløp to ganger, 2005 i Moskva og 2006 i Calgary, begge i single for menn.

OL-medaljer 
 2006  Torino -  Sølv i kunstløp, single menn  Sveits

VM-medaljer 
 VM 2005  Moskva -  Gull i kunstløp, single menn
 VM 2006  Calgary -  Gull i kunstløp, single menn
 VM 2003  Tokyo -  Bronse i kunstløp, single menn

Referanser

Eksterne lenker 
 

Sveitsiske kunstløpere
Sveitsiske mestere
Verdensmestere i kunstløp
Olympiske sølvmedaljevinnere for Sveits
Deltakere for Sveits under Vinter-OL 2002
Kunstløpere under Vinter-OL 2002
Medaljevinnere under Vinter-OL 2006
Deltakere for Sveits under Vinter-OL 2006
Kunstløpere under Vinter-OL 2006
Deltakere for Sveits under Vinter-OL 2010
Kunstløpere under Vinter-OL 2010
Personer fra kanton Wallis
Fødsler i 1985
Artikler i skøytesportprosjektet
Olympiske medaljevinnere i kunstløp
Tatjana Navka

Tatjana Aleksandrovna Navka (russisk: Татьяна Александровна Навка; født 13. april 1975 i Dnipropetrovsk i daværende Sovjetunionen),  belarusisk og russisk kunstløper som deltok i de olympiske vinterleker 1994 i Lillehammer, 1998 i Nagano, 2002 i Salt Lake City og 2006 i Torino.

Navka ble olympisk mester i kunstløp under vinter-OL 2006 i Torino. Sammen med  
Roman Kostomarov vant hun konkurransen i isdans, foran Tanith Belbin / Benjamin Agosto fra USA og Jelena Grusjina / Ruslan Gontjarov fra Ukraina.

Under vinter-OL 1994 og 1998 konkurrerte Navka for Belarus

Navka ble verdensmester i kunstløp to ganger, 2004 og 2005, begge i isdans sammen med Roman Kostomarov.

OL-medaljer 
 2006  Torino -  Gull i kunstløp, isdans  Russland

VM-medaljer 
 VM 2004 –  Gull i kunstløp, isdans
 VM 2005 –  Gull i kunstløp, isdans

Referanser

Eksterne lenker 
 
 

Sovjetiske kunstløpere
Russiske kunstløpere
Hviterussiske kunstløpere
Olympiske mestere for Russland
Verdensmestere i kunstløp
Deltakere for Belarus under Vinter-OL 1994
Kunstløpere under Vinter-OL 1994
Deltakere for Hviterussland under Vinter-OL 1998
Kunstløpere under Vinter-OL 1998
Deltakere for Russland under Vinter-OL 2002
Kunstløpere under Vinter-OL 2002
Medaljevinnere under Vinter-OL 2006
Deltakere for Russland under Vinter-OL 2006
Kunstløpere under Vinter-OL 2006
Personer fra Dnipro
Artikler i skøytesportprosjektet
Olympiske medaljevinnere i kunstløp
Olena Hrusjyna

Olena Eduardivna Hrusjyna (ukrainsk: Олена Едуардівна Грушина, født 8. januar 1975 i Odessa i daværende Sovjetunionen) er en ukrainsk kunstløper som deltok i de olympiske vinterleker 1998 i Nagano, 2002 i Salt Lake City og 2006 i Torino.

Hrusjyna vant en olympisk bronsemedalje i kunstløp under Vinter-OL 2006 i Torino. Sammen med Ruslan Hontsjarov kom hun på tredjeplass i isdanskonkurransen bak Tatjana Navka / Roman Kostomarov fra Russland og Tanith Belbin / Benjamin Agosto fra USA

OL-medaljer 
 2006  Torino -  Bronse i kunstløp, isdans  Ukraina

VM-medaljer 
 VM 2005 –  Bronse i kunstløp, isdans

Personlig 
Hrusjyna giftet seg med Ruslan Hontsjarov i 1995, de skilte seg i 2008.

Eksterne lenker 
 
  
  Olena Hrusjyna/Ruslan Hontsjarov -Profil på ISU sine sider.
  Om Olena Hrusjyna på www.PixieWorld.net
  Grushina and Goncharov Win Three Grand Prix Golds på www.GoldenSkate.com
  Elena Grushina & Ruslan Goncharov Olympic 2006 FD på YouTube.com

Ukrainske kunstløpere
Olympiske bronsemedaljevinnere for Ukraina
Deltakere for Ukraina under Vinter-OL 1998
Kunstløpere under Vinter-OL 1998
Deltakere for Ukraina under Vinter-OL 2002
Kunstløpere under Vinter-OL 2002
Medaljevinnere under Vinter-OL 2006
Deltakere for Ukraina under Vinter-OL 2006
Kunstløpere under Vinter-OL 2006
Personer fra Odesa
Artikler i skøytesportprosjektet
Olympiske medaljevinnere i kunstløp
Edward Kajdański

Edward Kajdański (født 26. november 1925 i Harbin i Kina, død 10. september 2020) var en polsk forfatter, journalist, sinolog og diplomat. Han har utgitt både i eget navn, men også under pseudonymene Władysław Kański og Aleksander Franchetti.

Han ble født inn i en polsk ingeniørfamilie som virket i Mandsjuria i Kina, og vokste opp i Harbin med skolegang på et polsk gymnas der. I 1944 begynte han farmasistudiet på det polskmandsjurske universitet i Harbin. Etter at Den røde armé rykket inn i området på slutten av annen verdenskrig fortsatte han skolegangen på Harbins polytekniske høyskole, og tok eksamen der i 1951.

Kort etter ble han og de andre polakker repatriert til Polen. Ikke minst på grunn av sin bakgrunn ble han engasjert i det polske utenriksministerium i 1957, og i 1963 ble han sendt som diplomat til Beijing. Han var der til 1975, men kom senere tilbake som konsul i Guangzhou fra 1979 til 1982.

Han ble også en populær journalist i Polen med sine innsiktsfulle bidrag til forståelsen av det kinesiske samfunn, tibetansk kultur og historie, og annet tilgrensende. En særlig interesse gjaldt den polske hoffjesuitten Michał Boym som tjente under Ming-dynastiet og var en stor botaniker og kartograf.

Verker i utvalg 
 Władysław Kański (pseudonym for E. Kajdański): Chińska Republika Ludowa. Zarys rozwoju gospodarczego 1949–1969, Książka i Wiedza, 1971
 Edward Kajdański: Fort Grochowski, Wydawnictwo Pojezierze, Olsztyn, 1982 
 Edward Kajdański: Architektura Chin, Wydawnictwo Arkady, 1986, ISBN 83-213-3234-X
 Edward Kajdański: Dzienniki syberyjskich podróży Kazimierza Grochowskiego 1910–1914, Wydawnictwo Lubelskie, 1986, ISBN 83-222-0426-4
 Edward Kajdański: Perłowy Trójkąt, Książka i Wiedza, 1987, ISBN 8305117405
 Edward Kajdański: Michał Boym – ostatni wysłannik dynastii Ming, Wydawnictwo Polonia, Warszawa, 1988
 Edward Kajdański: Tajemnica Beniowskiego: odkrycia, intrygi, fałszerstwa, OW Volumen, Warszawa, 1994 
 Edward Kajdański: Michał Boym – Ambasador Państwa Środka, Książka i Wiedza, 1999, ISBN 83-05-13096-7
 Edward Kajdański: Korytarz. Burzliwe dzieje Kolei Wschodniochińskiej 1898–1998, Książka i Wiedza 2000, ISBN 83-05-13162-9
 Edward Kajdański: Długi cień wielkiego muru, Oficyna Naukowa, Warszawa, 2005, ISBN 83-88164-88-0
 Edward Kajdański: Chiny – Leksykon, Książka i Wiedza, 2005
 Aleksander Franchetti (pseudonym), Tybetańska księżniczka, PIW, Warszawa, 2006, ISBN 83-06-02989-5
 Edward Kajdański: Michała Boyma opisania swiata, Warszawa: Oficyna Wydawnica Volumen 2009.

Referanser 

Polske diplomater
Polske journalister
Polske forfattere
Polske sinologer
Personer fra Harbin
Pasvik naturreservat

Pasvik naturreservat er et naturreservat i Sør-Varanger kommune, Finnmark og i Murmansk oblast i Russland. Naturreservatet ligger i Pasvikdalen, på begge sider av den russiske grensen. Den norske delen har siden 1996 status som ramsarområde, på grunn av sin betydning for trekkfugler.
 
Reservatet ble opprettet i 1993 for å bevare et forholdsvis urørt, opprinnelig våtmarksområde, med rik natur- og kulturhistorie. Den norske delen omfatter 19,1 km² herav 4,5 km² vannareal; den russiske delen ca. 147,3 km² herav 26,9 km² vannareal. Reservatet grenser på norsk side til Øvre Pasvik nasjonalpark og Øvre Pasvik landskapsvernområde. 

Mens det meste av Pasvikelva er regulert til vannkraftproduksjon, er reservatet, og særlig Fjørvatnet, som ligger sentralt i verneområdet, et intakt naturområde. Vannet er grunt, har frodig vegetasjon og et rikt fugleliv. Fjørvatnet har frodig og tett vegetasjon av elvesnelle og starr, med takrørkratt, og kratt av vier og bjørk. I tillegg til området rundt Fjærvann omfatter reservatet på norsk side noen store myrområder. På russisk side er det vernet store furuskogsområder mellom elva og grensesperringene, nordover nesten til industribyen Nikel.  

Fjærvann er isfritt tidlig om våren og sent på høsten, og er av stor betydning som rasteområde for mange ender og vadefugler som hekker i de store myr- og skogområdene i Pasvikdalføret. En karakterart er sangsvane som under trekket kan opptre i store flokker. Reservatet er også vestgrense for utbredelse av østlige arter som lappfiskand, sotsnipe, lappspove og kvartbekkasin.

Eksterne lenker 
 

Ramsarområder i Norge
Naturreservater i Troms og Finnmark
Murmansk oblast
Verneområder i Sør-Varanger
Verneområder opprettet i 1993
Bjølsen studentby

Bjølsen studentby er en av 15 studentbyer som Studentsamskipnaden i Oslo driver. Bjølsen studentby er den nyeste, bygget i 2001-2003 og beliggende med adresse i Moldegata på Bjølsen, ikke langt fra «hovedgaten» på Bjølsen; Bergensgata.
Den dekker nesten et helt kvartal og ligger også ut mot Maridalsveien og Holmestrandgata.

Studentbyen er anlagt på eiendommen hvor de gamle bussgarasjene som tilhørte Oslo Sporveier lå. Deler av den gamle bygningsmassen er bevart som en integrert del av anlegget og den gamle verkstedhallen som ligger ut mot Holmestrandgata er bygget om og består av leiligheter.

Bjølsen studentby er tegnet av arkitektkontoret Telje-Torp-Aasen og ble kåret i 2003 til Årets bygg av Byggeindustriens landsforening. Utomhusarealene på Bjølsen er tegnet av arkitektfirmaet Snøhetta.

Størrelse
Bjølsen studenby består av: 170 møblerte hybler, 253 umøblerte hybler, 241 møblerte 1-roms leiligheter, 379 umøblerte 1-roms leiligheter, 8 umøblerte 2-roms leiligheter og 11 umøblerte 1- og 3-roms leiligheter tilrettelagt for rullestolbrukere.

Bilder

Kilder
 Bjølsen studentby Oslo fra Norske arkitekters landsforbund
 Knut Are Tvedt (red): Oslo byleksikon, Kunnskapsforlaget 2010, side 84, ISBN 978-82-573-1760-7

Boligbygninger i Oslo
Studenthjem i Norge
Høyere utdanning i Oslo
Bjølsen
Byggverk fullført i 2003
Ensemble Noor

Ensemble Noor er Scene Finnmarks profesjonelle kammermusikkgruppe, og for tiden er besetningen en pianokvartett. Ensemblet er stasjonert i Alta, og hører til under landsdelsmusikerordningen, som er et offentlig samarbeid mellom stat og fylke. 

Helt siden 80-årene, da ensemblet bar navnet Altakvintetten, har det jobbet i Finnmark og ellers i Nord-Norge med å gi publikum et profesjonelt tilbud av klassiske konserter, men Ensemble Noor er også aktive innen andre musikalske stilarter, det viser eksempelvis deres samarbeid med artister som Sondre Lerche og Morten Abel, og dessuten mange oppdrag sammen med samiske musikere. I tillegg jobber gruppen med å støtte opp om det lokale amatørmusikkmiljø i fylket, og initierer mange prosjekter. Ensemble Noor er også svært aktive på Nordkalotten og i Russland, og samarbeider mye med institusjoner i Murmansk og St. Petersburg.

Musikerne i Ensemble Noor fungerer som solister, kammermusikere, instruktører eller gruppeledere og består nå av:Ingrid Marie Willassen – fiolinAgnieszka Orlowska – bratsjNikolay Girunyan – celloNils Anders Mortensen – piano

Diskografi 
 2008 Piano Quartets

Medvirkning 
 2005 Den store stjerna, Alta Motettkor
 2006 Zemer Atik, Urban Tunélls Klezmerband
 2008 Treason, Marte Heggelund
 2010 Arctic Cinema, No Border Orchestra
 2010 Sanga for hjertet, Jørn Hoel

Eksterne lenker 
 Scene Finnmark om Ensemble Nord

Norske kammermusikkgrupper
Musikk i Troms og Finnmark
Kultur i Alta
Online Computer Library Center

Online Computer Library Center, forkorta OCLC, er en stor biblioteksentral med hovedsete i Dublin i Ohio i USA, og et stort antall lokalkontorer. Bedriften ble grunnlagt i 1967 av Fred Kilgour og drives av et ikke-fortjenesteretta konsortium med 57 000 medlemsbibliotek i 123 land. OCLC var opprinnelig en forkortelse for Ohio College Library Center. Medlemsbiblioteka får tilgang til OCLCs store bibliotekskatalog WorldCat og en omfattande samling av forskningsresultater.

Eksterne lenker
 
 WorldCat
 Open WorldCat

Digitale bibliotek
Etableringer i 1967
Biblioteker i USA
Vitenskap i 1967
1967 i USA
Ingeborg Magerøy

Ingeborg Magerøy (født 14. desember 1964) er en norsk kunsthistoriker og musiker. Hun var med å danne gruppen Dronning Mauds Land i Oslo i 1989. Hun arbeider som seniorrådgiver hos Riksantikvaren.

Diskografi

The Tunicates
Say a Prayer (1987)
Down from the Wall (1989)
Singler
Steal Me Away/The Killer (1986)
The Tunicates (1986)
Heaven Knows/Outside My Door (1987)
The Dog Barks/The Other Shoe (1989)

Dronning Mauds Land
Dronning Mauds Land (1990)
Noe som har hendt (1992)
Tiden kler seg naken (1995)
Smelter på tungen (1998)
Singler
Dronning Mauds Land/Lille Persille (1990)
Smake/Sov (1990)
Hva nå? (1995)
Pust på meg (1997)
Deltar på
 Tramteatret: Drømmen om Elin (1985)
 Beranek: Daylight in the Dark (1986)
 Beat: A Beat Generation (1986)
 Tom Russell Band: Road to Bayamon (1987)
 VG: På gang 33 (1990)
 Music Club: No. 1 Music Club 4/1989 (1989)
 VG: På gang 39 (1990)
 Ketil Engeland: Revers-ismaskiner/Dram (1991)
 Ketil Engeland: Hent en sigar (1992)
 Beranek: Vintage Tapes (1993)
 NRK Møre og Romsdal: Spor av ungdom – ung kultur 95 (1995)
 Kirkelig Kulturverksted: Lenger inn Hi-Fi klubbens utvalgte (1997)
 Egmont Music Club: Det beste av norsk musikk 1990–1993 (1998)
 Mr. Music: Greatest of the 90's – Norway (2000)
 Beranek: Daylight in the Dark/The Red File (2015)

Referanser

Eksterne lenker 
 Rockipedia
 Romeriks blad: «Hindret riving fra trappa»
 Aftenposten: «Mangler både kunnskap og planer»

Norske musikere
Fylkesvei 850

Fylkesvei 850 går mellom Langvassbukt i Kvæfjord og Bergseng i Harstad. Veien følger Gullesfjorden til Flesnes, ferge over fjorden til Revsnes, deretter Gullesfjorden og Kvæfjorden til Gåra, og over Kvæfjordeidet til Harstad.

Veien het tidligere riksvei 850. Før 1. januar 2010 var veien del av riksvei 83.

Mellom Langvassbukt og Flesnes er veien til dels rasfarlig, og en del av strekningen (Bogklubben) er smal og dårlig. Når veien er stengt, går ferga mellom Revsnes og beredskapsfergeleiet på Forøysætran ved Langvassbukt.

I forbindelse med byggingen av Kveøyforbindelsen, klar 2010, ble riksvei 83 ved Salen senket 3 meter.

2019 ble veiens betegnelse endret fra fylkesvei 83 til 850, den fikk dermed sitt opprinnelige nummer tilbake.

Kommuner og knutepunkter



Referanser

Eksterne lenker 
 Vegvesenets vegkart 
 
 Fergeinfo Flesnes-Refsnes

Primære fylkesveier
Fylkesveier i Troms og Finnmark
Veier i Kvæfjord
Veier i Harstad
Sand skole

Må ikke foreksles med Sand skule i Suldal kommune i Rogaland.

Sand skole er en grunnskole i Malangen i Balsfjord kommune i Troms fylke.

Skolen dekker 1. til 10. klassetrinn, og har ca. 110 elever. Rektor er Rune Jacobsen.

Rektorer 

 Rune Jacobsen fra 2021
  fra 2015 til 2021
  fra ? – til ?

Eksterne lenker 
 Sand skole

Barne- og ungdomsskoler i Troms og Finnmark
Skoler i Balsfjord
James Kenneth Stephen

James Kenneth Stephen (født 25. februar 1859 i London, død 3. februar 1892) var en engelsk poet og lærer for Prins Albert Victor, hertug av Clarence og Avondale, sønn av Edward VII av Storbritannia.

Tidlig liv 
Stephen var andre sønn av James Fitzjames Stephen, en advokat som hadde blitt baronett og hans kone Mary Richenda Cunningham. James Kenneth Stephen var kjent som Jem blant familie og nære venner. Han var fetter til Virginia Woolf (født Stephen) Han var King's Scholar ved Eton College der han utmerket seg som en dyktig spiller av Eton Wall Game. Han gikk siden ved Kings College, igjen som King's Scholar. 

I 1883 ble han lærer for Prins Albert Victor, Hertug av Clarence. Han var en kjent intellektuell og det ble sagt at han snakket på en pedantisk måte, men tydelig og på et underholdende vis.

Referanser

Eksterne lenker 
 
 

Britiske pedagoger
Personer fra London
Skjervøy skole

Skjervøy skole er en tidligere skole i Osen kommune i Sør-Trøndelag. 

Skolen ble lagt ned fra og med skoleåret 2003/04. Den lå på Skjervøya, og hadde seks elever i 2002. Det bor i dag (2010) ca. 20 fastboende personer på Skjærvøya, og skolen er gjort om til gjestehus.

Referanser

Skoler i Trøndelag
Osen
Tidligere utdanningsinstitusjoner i Trøndelag
Orot Rabin kullkraftverk

Orot Rabin kullkraftverk er et kullkraftverk i det vestlige Israel, ved Middelhavet. Det har en installert produksjonskapasitet på 2 590 MW, fordelt på 6 omtrent like store blokker / turbiner. Operatør er Israel Electric Corp. 

Anlegget ble bygget ut i årene omkring 1981–1996. Brenselkilden er bitumenøst kull.

Eksterne lenker
 IndustCards – «Coal-Fired Plants elsewhere».

Varmekraftverk i Israel
Kullkraftverk i Israel
Jay Rock

Johnnie McKenzie (født 31. mars 1985), bedre kjent som rapperen Jay Rock, er kjent for hit singlen «All My Life»  med Lil Wayne og will.i.am. Dette var en av iTunes' gratis nedlastinger tidlig i 2009. Hans første album Follow Me Home ventes i 2010.

Han er medlem av Black Hippy sammen med Kendrick Lamar, Schoolboy Q and Ab-Soul.

Referanser

Eksterne lenker 
 
 
 

Rappere fra USA
Sangere fra USA
Skuespillere fra USA
Personer fra Los Angeles